el el el el el el el el el el el el el el el el el el el el el el el el el el el el el el el el el el el it el el el el el el el el el el el el el el el el el el el el el el el el el el el el
Η Αυγή είναι ιστορική ημερήσια[1] πρωινή εφημερίδα της Ελλάδας. Πρωτοεκδόθηκε στην Αθήνα στις 24 Αυγούστου του 1952 και συνεχίζει να κυκλοφορεί μέχρι σήμερα. Η Αυγή εκφράζει διαχρονικά θέσεις υπέρ της Αριστεράς και σήμερα θέσεις του ΣΥΡΙΖΑ - Προοδευτική Συμμαχία.
Εκδοτικός-Δημοσιογραφικός Οργανισμός Η Αυγή Α.Ε.
24 Αυγούστου 1952, πριν 70 έτη (1952--8-24)
Συνασπισμός Ριζοσπαστικής Αριστεράς - Προοδευτική Συμμαχία
Δεληγιώργη 55-59, 104 37, Μεταξουργείο, Ελλάδα
Η Εφημερίδα των Συντακτών
Πρωτοεκδόθηκε ως όργανο της Ενιαίας Δημοκρατικής Αριστεράς. Αρχικά ως εβδομαδιαία και κατόπιν ως ημερήσια. Στην περίοδο 1967-1974 η έκδοσή της απαγορεύτηκε από την στρατιωτική χούντα.
Μετά τη μεταπολίτευση, το ΚΚΕ Εσωτερικού επανεκδίδει, στις 4 Αυγούστου του 1974, την Αυγή ως κομματικό του όργανο, ενώ στη συνέχεια υποστήριζε κυρίως τις θέσεις του Συνασπισμού. Σήμερα, εκφράζει το χώρο της ανανεωτικής και της ριζοσπαστικής αριστεράς και ιδιαίτερα του ΣΥΡΙΖΑ. Το κόμμα κατέχει το 40% των μετοχών και το υπόλοιπο είναι σε μικρούς μετόχους, δηλαδή αναγνώστες, εργαζομένους και ψηφοφόρους. Κανένας δεν έχει πάνω από 3%.[2]
Μαζί με την Αυγή, εκδίδεται περιοδικά το ένθετο «Παιδεία και Κοινωνία», ενώ κάθε Κυριακή η έκδοση συνοδεύεται από τα ένθετα Αναγνώσεις και Ενθέματα ενώ το ένθετο ΚΟΣΜΟΣ με τις διεθνής ειδήσεις είναι ενισχυμένο με περισσότερες σελίδες έχοντας μεταφρασμένα άρθρα στα Ελληνικά από τις μεγαλύτερες εφημερίδες του κόσμου, όπως η Libération, οι Financial Times, η Washington Post κλπ. Από το 2013 εκδίδεται και η Ελληνική Έκδοση της Le monde diplomatique που, μέχρι τότε, εκδιδόταν με την Ελευθεροτυπία της Κυριακής που έκλεισε. Με το φύλλο του Σαββάτου κυκλοφορεί κάθε 2 εβδομάδες το οκτασέλιδο ένθετο ΠΡΙΣΜΑ που καταπιάνεται με επιστημονικά θέματα. Η τιμή του καθημερινού φύλλου είναι 1,50 ευρώ και του Κυριακάτικου 3 ευρώ.
Στις 12 Ιανουαρίου 2022, ο διευθυντής της Αυγής, Άγγελος Τσέκερης, ανακοίνωσε ότι σταματάει την κυκλοφορία του το καθημερινό φύλλο της εφημερίδας και πως ο ίδιος παραιτείται καθώς απέτυχε να αυξήσει την αναγνωσιμότητά της και να κάνει την εφημερίδα οικονομικά βιώσιμη.[3]
Από τις 26 Απριλίου 2018, διευθυντής της Αυγής είναι ο Άγγελος Τσέκερης[4] που διαδέχθηκε τους Κωστή Νικολακάκο και Νίκο Φίλη.[5] Πρώτος εκδότης και διευθυντής της (1952-1956) ήταν ο Βασίλειος Ευφραιμίδης.
↑ ««Αυγή»: Δεν κλείνει τελικά το καθημερινό φύλλο με παρέμβαση ΣΥΡΙΖΑ - «Θα γίνει προσπάθεια εξυγίανσης» | LiFO». www.lifo.gr. 13 Ιανουαρίου 2022. Ανακτήθηκε στις 14 Ιανουαρίου 2022.
↑ «Δ. Στούμπος: Βασικός μέτοχος ο ΣΥΡΙΖΑ». Η Εφημερίδα των Συντακτών. 2016-09-07. https://www.efsyn.gr/politiki/boyli/81674_d-stoympos-basikos-metohos-o-syriza. Ανακτήθηκε στις 2018-08-30.
↑ «Αυγή: Παραιτήθηκε ο διευθυντής και κλείνει το καθημερινό φύλλο». NewsIT. 12 Ιανουαρίου 2022. Ανακτήθηκε στις 12 Ιανουαρίου 2022.